Možnosti kombinácie Rytmonormu a Citalopramu
Dobrý deň, je možné kombinovať rytmonorm a citalopram,dakujem
Dobrý deň,
ďakujeme za Vašu otázku.
Medzi liekom Rytmonorm a Citalopram bola pozorovaná klinicky stredne závažná interakcia, pri ktorej môže prísť ku zvýšeniu alebo predĺženiu biologického a farmakologického účinku (vrátane toxicity) lieku Rytmonorm. Ak sa podáva propafenón (Rytmonorm) s inhibítormi enzýmov CYP2D6 (Citalopram), pacienti majú byť pozorne monitorovaní a dávka primerane upravená. Preto v prípade, že Vám lieky predpísal jeden lekár, je si tejto skutočnosti vedomý a je potrebné riadiť sa jeho pokynmi. Pokiaľ máte lieky predpísané od rôznych lekárov, ktorý nemali informácie o iných užívaných liekoch, je potrebné upovedomiť ich o tejto skutočnosti a zvážiť ďalší postup liečby.
Prajem pekný zvyšok dňa.
S pozdravom
Mgr. Emma Halás Haluščíková